মুসলমানরা শোয়াবে আবি তালেবে টানা তিন বছর অর্থনৈতিক অবরোধের মধ্যে অতিবাহিত করেন। এরইমধ্যে অবরোধ শেষ হলে তারা নিজেদের ঘরবাড়িতে ফিরে যান। কিন্তু তখনো কাফেরদের অত্যাচার ও দমনপীড়ন আগের মতো অব্যাহত থাকে। কাফেররা এক পর্যায়ে রাসূলুল্লাহ (সা.)কে হত্যার ষড়যন্ত্র করে। আল্লাহ সে ষড়যন্ত্র সম্পর্কে বিশ্বনবীকে অবহিত করলে তিনি মুসলমানদের সঙ্গে নিয়ে মদীনার উদ্দেশ্যে মক্কা ত্যাগ করেন। মদীনায় শুরু হয় ইসলামের নতুন অগ্রযাত্রা। ইসলামের ইতিহাসে মহানবীর হিজরতকে একটি মহা ক্রান্তিকাল হিসেবে অভিহিত করা হয়। কারণ, মদীনায় হিজরতের পর দ্রুত গতিতে ইসলামের সমৃদ্ধি ও প্রসার ঘটে এবং ইসলামি হুকুমত প্রতিষ্ঠিত হয়।#